cyanic-selkie/wikianc huggingface dataset:
סאסארזה
סאסארזה (באיטלקית sassarese; סאסארזה Sassaresu או Turritanu) היא שפה מדוברת בצפון-מערב סרדיניה בנפת סאסארי. בשנת 1997 היא זכתה להכרה כראויה לעידוד ולשימור כמו שלוש שפות נוספות מסרדיניה: טברקינו (tabarchino), גלורסה (gallurese), והניב הקטלאני אלגרס (Alguerès).
אונג סן סו צ'י
בחירות הביניים בשנת 2012
איתות נוסף אשר העיד על אמונתה של סו צ'י ברצינות כוונותיו של הנשיא תיין סיין, לבד מנכונותה להשתתף בבחירות, התקבל בסוף מאי 2012. אז יצאה לראשונה אל מחוץ לגבולות ארצה מאז שבה אליה ב-1988. בנאומה בפני באי הפורום הכלכלי העולמי בבנגקוק הזהירה כי תהליכי הדמוקרטיזציה בארצה שבריריים, וכי יידרש סיוע רב לחיזוקם. היא גם קראה למשקיעים זרים לשמור על מידה של ספקנות בריאה כלפי השלטון, ולוודא כי כספיהם לא יזרמו לכיסי אנשי עסקים שמקורבים לשלטון הצבאי הקודם. סו צ'י אף ביקרה במחנה פליטים בגבול בורמה-תאילנד והתקבלה בחום רב על ידי רבים ממי שנמלטו למדינה השכנה נוכח הזוועות שעוללו חיילי צבא בורמה. הדברים אמורים בעיקר לגבי בני המיעוטים הלאומיים אשר מתגוררים באזורי הספר.
פ. ג'. וודהאוס
'''פ. ג'. וודהאוס - סר פלהאם גרנוויל ווּדהאוס (באנגלית: Pelham Grenville Wodehouse'''; 15 באוקטובר 1881 - 14 בפברואר 1975) היה סופר ומחזאי אנגלי קומי. וודהאוס נחשב לאחד הסופרים הפופולרים ביותר במאה ה-20. הוא כתב עשרות ספרים, רובם ככולם עוסקים במעמד הגבוה הבריטי, שכונו על ידו "קומדיות מוזיקליות ללא המוזיקה".
ONE
ONE הוא אתר אינטרנט ישראלי המסקר ספורט מכל רחבי העולם. על פי נתוני ועדת המדרוג בישראל, ONE הוא אחד משני אתרי הספורט המובילים בישראל יחד עם אתר ערוץ הספורט. באתר ניתן למצוא מספר אזורי תוכן כגון כדורגל ישראלי, כדורגל עולמי, כדורסל ישראלי, כדורסל עולמי וספורט אחר.
היסטוריה
לקראת מונדיאל 2006, פתח האתר במאבק נגד חברת צ'רלטון, שרכשה את זכויות השידור שלו בישראל, וביקשה למכור חבילות צפייה ללקוחות הכבלים והלוויין במחיר של 492 שקל. באתר יזמו קמפיין מחאה ועצומה הפונה אל ראש הממשלה בבקשה שיטיל וטו, באמצעות חקיקה או כל דרך אחרת, על שידורי המונדיאל בתשלום. לטענת מנהלי האתר הדבר נעשה לאחר פניות רבות של גולשים ולא משיקולים מסחריים. לאחר מכן הודיעה צ'רלטון שהיא מורידה את מחיר החבילה ל-309 שקל, ובעזרת סבסוד של מספר חברות מסחריות ניתן היה לרכוש את החבילה לבסוף ב-189 שקל בלבד.
תוכנית הרדיו
התוכנית משודרת בין השעות 18:00 ל-20:00 בערב, ב-2007 הועלתה התוכנית ושודרה ברדיו 99 את התוכנית הגישו אופירה אסייג ואייל ברקוביץ'. ב-2009 התוכנית עברה לרדיו ללא הפסקה וב-2011 התוכנית עברה לשדר ברדיו תל אביב, בנוסף התוכנית משודרת בסינדקציה ברדיו חיפה, רדיו ירושלים, רדיו דרום, רדיו אשקלון ואשדוד ב-101.5FM, רדיו חם אש 99.5FM, ורדיו גלי ישראל.
את התוכנית מגישה אופירה אסייג, יחד עם הפרשנים אייל ברקוביץ' ואיציק זוהר. לעיתים מוחלפת אסייג ביורם ארבל, שרון ניסים או לירן שכנר. פרשנים נוספים כמו חיים רביבו, אלון חזן, פיני גרשון, דורון ג'מצ'י שידרו בעבר בתחנה. עם מינויו של ברקוביץ' למנג'ר הפועל תל אביב פרש מהשידור ברדיו, אך שב לשדר לאחר שסיים את תפקידו בקבוצה.
שחמט זוגות
אסטרטגיה
הכלים החזקים ביותר מבחינת השתלות הם המלכה, הפרש והרגלי.
יחסי פינלנד–קנדה
לפני מלחמת העולם השנייה
פינלנד הכריזה על עצמאותה מרוסיה בשנת ב-6 בדצמבר 1917. אולם, הגירה של פינים לקנדה פרחה אף לפני כן, בימי הדוכסות הגדולה של פינלנד, עת היותה של פינלנד דוכסות רוסית. הקשר הראשוני בין פינלנד לקנדה נוצר בשנת 1749, בימי השלטון השוודי בפינלנד, כאשר חוקר ארצות פיני בשם פר קלאם ביקר בקנדה.
לאחר מלחמת העולם השנייה
ב-8 במאי 1945, גרמניה הנאצית נכנעה ללא תנאי בפני בעלות הברית ומלחמת העולם השנייה תמה באופן רשמי. כניעה זו פתחה את הפתח לכינון יחסים דיפלומטיים בין פינלנד וקנדה. ואכן, קנדה ופינלנד כוננו יחסים דיפלומטיים רשמיים ב-21 בנובמבר 1947.
ערים תאומות
בין ערים בפינלנד ובקנדה נחתמו מספר הסכמי ערים תאומות:
בר (מונטנגרו)
היסטוריה
בספר מ-1860 תואר העיר:
בשנת 1877 תואר העיר כמכיל כ-250 בתים. במבצר התגוררו כ-50 משפחות טורקיות ובעיר שמחוץ לחומות שנקרא ה-varosh התגוררו כ-2500 מוסלמים, 800 קתולים ו-600 אורתודוקסים. באותה שנה תקפה מונטנגרו את העיר וחלק נכבד ממנה נחרב. בינואר 1878, לאחר מצור ממושך, נכנעו הטורקים ולקראת כניסתו של ניקולה הראשון לעיר ביצעו פיצוץ אדיר שהוסיף להרס של העיר. בהסכמות קונגרס ברלין העיר עברה לידי האוסטרו-הונגרים, תוך מתן זכויות מסוימות למונטנגרים שקבלו בכך מוצא לים האדריאטי. העיר שהייתה רדומה תחת האימפריה העות'מאנית התפתחה תחת החסות של מונטנגרו, אולם האזורים החרבים לא שוקמו.
פישון
הפישון מוזכר גם בספר בן סירא (פרק כ"ד פסוק 25), לצד נהר החידקל.
מוחמד בזום
ב-13 באוגוסט 2023 הודיעה ממשלת ניז'ר ​​כי היא מתכוונת "להעמיד לדין בפני הרשויות הלאומיות והבינלאומיות המוסמכות את מוחמד בזום ושותפיו המקומיים והזרים, בגין בגידה חמורה וערעור הביטחון הפנימי והחיצוני של ניז'ר".
אירופה
פרהיסטוריה
העדות הקדומה ביותר להגירת אדם מאפריקה לאירופה היא מאתר דמניסי שבגאורגיה, והיא כוללת מאובנים המתוארכים לגיל של 1.8 מיליון שנה לפני זמננו ומסווגים למין הומו גאורגיקוס או הומו ארקטוס, וכלי אבן מן התרבות האולדובאית. אתרים מאוחרים יותר מן התקופה הפלאוליתית התחתונה משויכים לתרבות האשלית, ומקושרים עם מיני ארקטוס והיידלברגנסיס. בכמה מאתרים אלו נמצאו עדויות לשימוש באש.
היסטוריה
לאירופה היסטוריה ארוכה ועשירה, הרצופה בהישגים תרבותיים, כלכליים ואחרים. מקובל לתארך את ערש התרבות הדמוקרטית המערבית לעידן יוון העתיקה, אף על פי שדמוקרטיה התקיימה בחלק מצומצם בזמן ובמרחב ביוון העתיקה; האימפריה הרומית, בתורה, חילקה את היבשת לאורך נהרות הריין והדנובה למשך מאות שנים. לאחר נפילת האימפריה הרומית נפתח פרק חדש בהיסטוריה האירופית, המאופיין בחוסר יציבות ובהיעדר ביטחון. תקופה זו נקראה "עידן החשיכה" בפיהם של הוגי הרנסאנס או "ימי הביניים" בתפיסתם של אנשי עידן הנאורות ושל חוקרים מודרניים. בכל זאת, במנזרים ובאוניברסיטאות באירופה הייתה שמירה מסוימת של ידע מן התקופה הקלאסית, ובימי הביניים המרכזיים הייתה גם חשיפה מחודשת של ידע אריסטוטלי. צמיחת המדינה הריכוזית במהלך המאות ה-15 וה-16, ובמקביל עליית הרנסאנס, שמו קץ לתקופה זו. במקומה נפתח עידן של תגליות, המצאות וצבירת ידע מדעי. במאה ה-15 החל הקולוניאליזם האירופי, כאשר פורטוגל ואחריה ספרד, צרפת, בלגיה, הולנד והממלכה המאוחדת, כוננו אימפריות קולוניאליות גדולות, שנשענו על מושבות עשירות באפריקה, באסיה ובאמריקה. בו זמנית התפתח באירופה גופא האימפריאליזם של האימפריה העות'מאנית בבלקנים ובמזרח אירופה.
בית צעירות מזרחי
שימוש
המבנה מוזכר בספרה של שרית ישי לוי "האישה מעבר לים".
איל רגב
מגילות קומראן
רגב בחן את תפיסת העולם, החוקים והארגון של כתות קומראן, היחד וברית דמשק, לאור המודל הסוציולוגי של כיתתיות. הוא עמד על ההבדלים הארגוניים והחברתיים בין שתי היחד וברית דמשק, כגון ארגון היררכי ודומיננטיות של המנהיג המכונה 'המבקר' בברית דמשק לעומת שוויוניות יחסית והעדר מנהיגים ביחד. לדעתו, היחד אימצו תפיסה כיתתית קיצונית ובדלנית יותר מברית דמשק. בספרו רגב בחן את תופעת הכיתתיות בקומראן לפי מודלים סוציולוגיים ואף עמד על קווי דמיון רבים בין כתות קומראן לכתות קדם-מודרניות, ובהן האמיש, ההוטריטים, הפוריטנים, הקווייקרים והשייקרס: טקסי קבלה לכת, קבלה הדרגתית האורכת זמן רב, עונשים דומים לעבירות משמעת, חלוקה לקהילות קטנות המתפצלות בהדרגה, תפיסות דומות ביחס למגדר (שילוב נשים בכת) וכסף (ההון משחית, לעיתים יצירת לשיתוף כלכלי), ונטייה לייחס למנהיג המייסד תכונות מיסטיות.
החשמונאים והורדוס
ניתוח ארכטקטוני של ארמונות הורדוס מלמד כי המלך התיימר לארח באופן אישי את המבקרים בארמון והיה מעוניין במגע עם אנשי החצר והמבקרים בארמונותיו. רק בסוף ימיו ניתן לראות התרחקות של חדר הכס של המלך מיתר חלקי הארמון. חשדנותו והסתגרותו של הורדוס התפתחה, לפי הממצא הארכאולוגי, רק בשלב מאוחר של מלכותו.
נצרות קדומה
בעוד חוקרים רבים מגדירים את הנוצרים הראשונים ככת (sect), רגב בחן את ההגדרות השונות של כיתתיות בהן השתמשו והראה שהן לקויות או חלקיות. לטענתו, אין כמעט אף מקור בברית החדשה שמתאים למאפיינים של כת. בניגוד למאפיינים החברתיים של כת, בשנים שטרם החורבן הנוצרים לא התבדלו מן החברה הסובבת אלא חיזרו אחר מצטרפים חדשים ופעלו בירושלים ובמקדש. הם לא הנהיגו כללים וחוקים נוקשים, ולא היה להם ארגון חברתי מוגדר וודאי לא חזק, האופייני לכתות. הם התגבשו לקבוצות רק לקראת סוף המאה הראשונה, ואפילו שמם הרשמי לא היה ברור ואחיד.
אל-אחוואט
שם האתר
מובן שם האתר הוא "הקירות", "החומות", או "חצרות" בעגה מקומית.
זיהוי האתר
הארכאולוג ישראל פינקלשטיין טוען כי הערכתו של זרטל אינה מבוססת די הצורך מבחינה כרונולוגית כדי להגיע לרזולוציה כזו. לדעת פינקלשטיין, בהשוואה לממצא קרמי וסינכרונים עם תיארוך פחמן-14 מאתרים אחרים (בעלי מכלול קרמי דומה), האתר מאוחר בכ-100 שנה מהערכתו של זרטל. עוד טוען פינקלשטיין שהחומות/קירות המאסיביים שבאתר (אלה המיוחסים לתרבות הנוראגית) נבנו בתקופה הרומית על גבי שרידי האתר מתקופת הברזל, ולמעשה מדובר בשתי שכבות נפרדות שאין לקשור ביניהן.
זיו מורגן
זיו מורגן (נולד ב-19 בינואר 2000) הוא כדורגלן ישראלי המשחק בעמדת המגן השמאלי בצ'.פ.ר. קלוז', בהשאלה מעירוני קריית שמונה, ובנבחרת ישראל הצעירה עד גיל 21.
קאמה סוטרה
היסטוריה קודמת
יש הטוענים כי הכתבים הקדומים של הקאמה שסטרה (שכללו מגוון רחב וכמות נכבדת ביותר של אינפורמציה) נכתבו על ידי נאנדי, הוא השור הקדוש, שומר השער של שיווה, שהיה עד לדברי מלל מקודשים בעוד שהיה עד למעשי האהבה של האל ובת זוגו פארוואטי.
חלק ראשון – הקדמה
מחולק ל-5 פרקים: אודות האהבה בכלל ומקומה של האהבה בחייהם של גברים ונשים
שלמה מוסיוף
קורות חיים
נכדו של רבי שלמה, שלמה מוסאיוף, היה יהלומן ישראלי שחי בלונדון משנת 1963 ועד מותו. בתו (נינתו של רבי שלמה), דורית מוסאיוף, היא רעייתו של נשיא איסלנד לשעבר, אולפור רגנר גרימסון. נינו הוא הסופר והפילוסוף ג'פרי מוסאייף מאסון.
הפשטה
הפשטה בעולם העיצוב והאמנות החזותית
הפשטה צורנית היא תהליך ויזואלי המבטא הפחתה של המאפיינים הצורניים של אובייקט קיים. מעצבים ואמנים משתמשים בהפשטה צורנית על מנת לקשר אסוציאטיבית בין היצירה לבין ההשראה שלה, לעיתים על מנת להצביע על תכונות נוספות של היצירה. באופן זה משתמש הצייר סלבדור דאלי בדימוי ויזואלי מופשט של פניו בציוריו. הפשטה גאומטרית היא הפשטה המבוססת על צורות גאומטריות.
לה
התו מופיע כתדירות סטנדרד גם בישומים טכניים שונים כמו בתבנית הבדיקה של ערוצי טלוויזיה או בצליל "המתנה" של הטלפון. הכלי שבדרך כלל נותן את ה"לה" לשם כוונון צלילי התזמורת הוא האבוב.
חטיפת חיילי צה"ל בגבול לבנון (2006)
גבול הצפון לאחר הנסיגה מרצועת הביטחון
במשך שש השנים שלאחר הנסיגה חלה ירידה דרסטית במספרן של התקפות חזבאללה על ישראל. מצבם הכלכלי והביטחוני של יישובי הצפון השתפר בעקבות הרגיעה וענף התיירות שגשג. אך על אף השקט היחסי אירעו אחת למספר חודשים התקפות חזבאללה, בעיקר על מוצבי צה"ל, ובחלק קטן מן ההתקפות נהרגו גם אזרחים. במשך תקופה זו נהרגו 6 אזרחים ו–14 חיילי צה"ל.
החטיפה
תקיפת חזבאללה וחטיפתם של רגב וגולדווסר הייתה האירוע שפתח את מלחמת לבנון השנייה, שהסתיימה כחודש לאחר מכן, ב-14 באוגוסט 2006.
עסקת החילופים
העסקה המוצעת עוררה ויכוח נוקב בישראל בנוגע למחיר ששולם וזאת לאור העובדה כי חזבאללה, בתמורה, החזיר לישראל גופות ולא חיילים חיים. מחד, נשמעה הדעה כי למרות המחיר ואף על פי שישראל קיבלה גופות, יש לצדד בעסקה וזאת כדי למנוע הישנות מקרה נוסף במתכונת מקרה רון ארד, על פיו חיילים ישראלים 'נעלמים' בשבי ארגוני טרור ללא שיש קשר עמם. מעבר לכך, המצדדים בעסקת החילופים טענו כי זוהי חובתה המוסרית של ישראל לחייליה וישראל צריכה לשלם את המחיר, הגם שאינו שיווני. מאידך נשמעה טענה כי במסגרת העסקה ישראל מאותתת ומשדרת מסר חמור, שעל פיו היא מוכנה לשלם באסירים ורוצחים חיים תמורת גופות של חייליה, תוך שבירת העיקרון של "חיים תמורת חיים ומתים תמורת מתים". שבירת עיקרון זה, כך נטען, תשמוט את המוטיבציה של ארגוני הטרור לשמור על חייהם של הישראלים החטופים המוחזקים בידם בהווה או בעתיד.
הנצחה
בפארק אדמית הוקמו מצפור ולוחות הנצחה לאלדד רגב ואהוד גולדווסר ובהם סיפור חייהם ותיאור הקרב. לאחר מספר שנים נוספו גם לוחות הנצחה לשלושת הלוחמים האחרים שנהרגו בתקרית זו – אייל בנין, ואסים סאלח נזאל ושני תורג'מן.
אורי דהן
אורי דהן (נולד ב-7 בדצמבר 1999) הוא כדורגלן ישראלי, המשחק בעמדת הבלם במכבי חיפה.
נבחרות ישראל
שיחק בנבחרת הנוער ומשחק בנבחרת הצעירה של ישראל.
תארים
מכבי חיפה
אלכסנדר שפיגלבלט
קובצי שירים
רבים משיריו תורגמו לשפות אחרות - עברית, אנגלית, צרפתית, גרמנית, ספרדית, רוסית, רומנית.
אברהם בייגה שוחט
פעילות בכנסת ובממשלה
מבחינה מדינית נמצא שוחט משמאל למרכז הקשת הפוליטית. תמך בהסכמי אוסלו בתקופת ממשלת רבין, והצביע בעד קבלת מתווה קלינטון בשלהי ממשלת ברק, אך דרש שבתמורה יוותרו הפלסטינים במפורש על מימוש זכות השיבה.
לאחר פרישתו מהפוליטיקה
קיבל אות יקיר העיר תל אביב-יפו לשנת 2009. בבחירות לכנסת ה-18 הוצב במקום ה-116 הסמלי ברשימת העבודה לכנסת. לקראת הבחירות לרשויות המקומיות בשנת 2013, שובץ במקום ה-31 והאחרון ברשימתו של רון חולדאי "תל אביב 1" למועצת עיריית תל אביב-יפו.
חיים אישיים
היה נשוי לתמה שוחט, בתו של לוי אשכול, ראש ממשלת ישראל השלישי, מ-1959 ועד לפטירתה בספטמבר 2022. בתחילת 1965 נבחרה תמה שוחט לרשימת המועמדים המומלצים מטעם תושבי ערד למועצה המקומית. לימים הייתה לאחת מנציגות המערך במועצה הממונה.
בשנות האלפיים, שוחט מתגורר בשכונת למד שבתל אביב. הוא אב לשלושה וסב.
כנסיית אליהו הנביא (חיפה)
היסטוריה
לאחר הקמת מדינת ישראל הועברו חפצי המשימה הרוחנית הרוסית שנמצאו בשטחה, כולל כנסיית הנביא אליהו בחיפה, לפטריארכיה במוסקבה (כשבעבר היו תחת סמכות הכנסייה האורתודוקסית הרוסית הגולה).
ביולי 2002 חוללה הכנסייה על ידי אנשי כת השטן, שכתבו באנגלית ובעברית במילים "כאן היה השטן" ו"יצא". במקביל, דמותו של אליהו בצד הצפוני של הכנסייה נצבעה על ידם בסמלים שטניסטיים כפנטגרמים וצלבים הפוכים, כמו גם רישומים מגונים.
תיכון חדש הרצליה
נכון לשנת 2019 (שנת הלימוד תשע"ט) לומדים בבית הספר כ-602 תלמידים, בין שכבות י' - יב'. בבית הספר מסלולי למידה כגון: כיתה עיונית, כיתת מב"ר וכיתת אתגר.
רג'י מילר
קריירת ה-NBA
הפייסרס הצליחו להעפיל לגמר המזרח שנית רק כעבור שלוש שנים, בפלייאוף במשחק מספר 4 בסדרת גמר המזרח, בה פגשה אינדיאנה את שיקגו בולס, כשהבולס ביתרון 2-1 בסדרה ו-94-93 במשחק וכשנותרו 3 שניות לסיום הזמן החוקי, הצליח מילר, שעלה לשחק עם נקע בקרסול, לחמוק מהשמירה של מייקל ג'ורדן, לקבל את המסירה מהוצאת הכדור של דרק מקי ולקלוע שלשת ניצחון שהשוותה את תוצאת הסדרה. קליעה שנבחרה לאחד מהרגעים הגדולים ביותר בפלייאוף בכל הזמנים, אינדיאנה הצליחה למתוח את הבולס, שלקחה את תואר האליפות בשנתיים הקודמות, לסדרה בת שבעה משחקים בה הפסידה לבסוף. הבולס המשיכו וניצחו גם בסדרת הגמר, וזכו באליפות שלישית ברציפות, עם ג'ורדן וסקוטי פיפן. בעונת עונת שביתת השחקנים, נחשבה אינדיאנה לאחת מהפייבוריטיות לזכייה באליפות. היא העפילה עד לגמר המזרח, שם פגשה את יריבתה המרה הניו יורק ניקס. בסיום הסדרה ניצה הניקס בשישה משחקים, כאשר במשחק מספר 6 חווה מילר את הופעתו החלשה ביותר בקריירה, כאשר קלע רק 8 נקודות קלע שלושה סלי שדה מ-18 ניסיונות, בהם קליעת שלשה אחת מ-8 ניסיונות.
קרחון ניוקאמר
מקור שמו
הקרחון נקרא על שם לויד אי. ניוקאמר (Loyd E. Newcomer) מפקד בטייסת VX-6 של צי ארצות הברית, וטייס בטיסות צילום שבוצעו על ידי הטייסת באזור הקרחון ב-14 - 15 בדצמבר  1959.
פייפר פראבו
קריירה
לאחר לימודיה, פראבו עברה לניו יורק, שם עבדה כמלצרית. היא לוהקה לסרט "הרפתקאותיו של הרוקי ובולווינקל" רק חודש אחרי שעברה לעיר, התפקיד בסרט הבא שלה היה ב"חופשיות על הבר" כויולוט "ג'רזי" סנפורד, ברמנית מתחילה הרוצה להצליח ככותבת שירים.
רמת רחל
הקמה מחדש
ביום א', י"ח בתשרי תשי"ז, 23 בספטמבר 1956, נערך באתר החפירות הסמוך לקיבוץ (ראו להלן) סיור מטעם הכינוס הארצי ה-12 של החברה לחקירת ארץ-ישראל ועתיקותיה בירושלים. במהלך הסיור נורתה אש מקלעים ונשק קל מעמדת הלגיון הירדני על הגבעה שממזרח למנזר מר אליאס. מהאש נהרגו ארבעה, בהם האדריכל והארכאולוג יעקב פינקרפלד, ורבים נפצעו. הגבעה ממנה נפתח האש זכתה לשם "גבעת הארבעה".
עולם מופלא
שנה לאחר מכן, ב-2007, נוצר סרט קולנוע בשם "עולם גדול מופלא", המבוסס על מרבית חלקי הסרט, בדגש על שלושה יצורים חשובים ונדירים - דוב קוטב, פיל סוואנה אפריקני ולווייתן גדול-סנפיר.
יקב רמת הגולן
היסטוריה
בקיץ 1982 פנה מנכ"ל "אגודת ענבי רמת הגולן" שמשון ולנר ל"יקבי כרמל מזרחי" בדרישה לקבל תמורה גבוהה יותר עבור הענבים, מאחר שהם באיכות טובה יותר מרוב הכרמים בישראל. "יקבי כרמל מזרחי" סרבו, מאחר שבאותן השנים כל הכורמים היו מקבלים את התמורה לפי טבלת מחירים אחידה של מועצת הייצור, וולנר הכריז שהיישובים באזור יקימו יקב משלהם. בשנת 1983 הוקם היקב, במקום בו שכן בית אריזה "פירות הגולן" (ששינה שמו מאז ל"בראשית"), כמיזם משותף של שבעה יישובים ברמת הגולן: אורטל, אלוני הבשן, אל-רום, רמת מגשימים, גשור, יונתן, עין זיוון ושל יישוב גלילי אחד: רמות נפתלי. תחילה פעל היקב ללא רישיון באופן ניסיוני, ותוך שנה הצליחו להפיק קצת יותר מ־30 אלף בקבוקים, שנועדו בעיקר לבדוק אם כדאי להמשיך בפרויקט. היין לא היה באיכות גבוהה ושנה אחר־כך, לאחר שהושקעו 450 אלף דולר נוספים ברכישת המתקנים והרישיונות של יקבי חצור שפשטו את הרגל, הצליחו יקבי רמת־הגולן ליצר עוד 30 אלף בקבוקים. הפעם האיכות הייתה טובה, ומשנה לשנה היא החלה משתפרת במהירות. היינן פיטר שטרן, מומחה מארצות הברית, שימש כיועץ של היקב בשנים הראשונות. היקב היה רווחי מיום הקמתו והתמורה ששולמה בעבור הענבים לחקלאים גם היא הייתה גבוה יותר מהמקובל עד אז בישראל. ב-1986 עבר היקב למשכנו הנוכחי בקצרין.
בשנים 1998–2008 מנכ"ל היקב היה שלום בלייר, בשנים 2008–2017 שימשה בתפקיד ענת לוי, בשנים 2017–2022 המנכ"ל היה יאיר שפירא, ומאז 2022 מנכ"ל היקב הוא אסף בן דב. היינן הראשי מאז שנת 1990 הוא ויקטור שונפלד, שרכש השכלתו באוניברסיטת קליפורניה בדייוויס, ולצידו ארבעה ייננים נוספים.
קנה מצוי
ביטויים ומטבעות לשון
השפה העברית עשירה בביטויים שמקורם מן המקרא ומן מהספרות התלמודית הכוללים את המילה קנה:
Ruby on Rails
Ruby on Rails (נקראת בקיצור: Rails, ריילס, או RoR) הוא שלד תוכנה לכתיבת אפליקציות רשת, שנכתבה בשפת רובי (Ruby) כמיזם קוד פתוח. ריילס מיישמת ארכיטקטורת מודל-תצוגה-בקרה (MVC – Model-View-Controller) ומיפוי אובייקטים למסד נתונים יחסי (ORM). בין עקרונותיה: פשטות, אי-חזרה על קטעי קוד והעדפת מוסכמות על פני הגדרות. על ידי כך, מתאפשרת כתיבת אפליקציות רשת בעזרת מעט מאוד שורות קוד, יחסית לשלדי תוכנה ושפות תכנות אחרות.
אל תחזרו על עצמכם
הכוונה ב"אל תחזרו על עצמכם", שהגדרות צריכות להיכתב רק פעם אחת. כל ישות מוגדרת פעם אחת ובמקום אחד. עיקרון זה תורם לצמצום מספר שורות הקוד ליישום אפליקציה, ותורם רבות לצמצום מספר הבאגים באפליקציה. עם זאת, עיקרון זה קיים כמעט בכל שפות התכנות.
בקרה
הבקר מגיב לבקשות מהמשתמש, וקורא לביצוע לוגיקת האפליקציה (Business Logic). לאחר מכן הוא מקשר את תוצאות הריצה עם תבנית התצוגה. מתודות של הבקר מופעלות על ידי המשתמש על ידי קריאה להם מהדפדפן. כתוצאה מכך, ה-URL-ים של אפליקציית רשת שנכתבה בריילס הם פשוטים והגיוניים. כך, URL, כגון: http://myblog.com/creation/show/15, קורא לבקר בשם "creation", מפעיל שיטה בשם "show" ומעביר לה פרמטר "15", המזהה למשל את מאמר בלוג מספר 15.
לוקיוס השלישי
ביוגרפיה
נולד סביבות שנת 1100 כאוּבאלדוֹ אלוצ'ינגולי (Ubaldo Allucingoli), בנו של אורלנדו אלוּצ'ינגוֹלי בלוקה. אף על פי שהיו לו קשרים הדוקים עם המסדר הציסטרציאני, הוא לא הצטרף אליהם כחבר המסדר. בדצמבר 1138 הוא מונה לקרדינל על ידי האפיפיור אינוקנטיוס השני, ובדצמבר 1158 האפיפיור אדריאנוס הרביעי קידם אותו לקרדינל בישופ של אוסטיה וולטרי. הוא היה דיקן מועצת הקרדינלים, ואחד הקרדינלים המשפיעים ביותר תחת קודמו, האפיפיור אלכסנדר השלישי, שאף הקדישו לבישוף בשנת 1159.
סיוט בחדר המורים
עלילה
ערב אחד בתיכון "הארינגטון" שבאוהיו, צוות המורים והמנהלת דרייק עוזבים את בית הספר לאחר פגישה בנושא תקציב בית הספר. דרייק חוזרת לקחת את המפתחות שלה ומותקפת על ידי מאמן הפוטבול של בית הספר, ג'ו ויליס. המורה לדרמה בבית הספר, גברת אולסון דוקרת את דרייק בעזרת מספריים בזמן שהאחרונה מנסה לברוח.
גן השושנים
היסטוריה
לגן נבנו שתי כניסות בסגנון אר דקו, האחת מרחוב פינסקר, והשנייה מרחוב דובנוב, ובגן נבנתה פרגולה ובריכת נוי ובה דגי זהב.
לרוי פר
קריירת מועדונים
נולד להורים שמוצאם מהאנטילים ההולנדיים, וגדל בזוטרמר שבדרום הולנד. הוא החל לשחק במועדון מקומי בשם DWO וכשהיה בן תשע נענה להזמנת פיינורד והצטרף למחלקת הנוער של המועדון. עלה לקבוצה הבוגרת ב-2007 ועבר לטוונטה ב-2011. ב-2013 עזב את הליגה הולנדית לטובת נוריץ' סיטי מהפרמייר ליג.
האמנה הצפון-אטלנטית
ביטול חברות
אף מדינה לא ביטלה את חברותה באמנה, אך כמה שטחים תלויים שהיו שייכים למדינות נאט"ו לא הצטרפו לאמנה לאחר שקיבלו עצמאות:
סעיף 3
לאחרונה התפרש הדבר כבסיס ליעד לכלל הוצאה של 2% תוצר, אשר נקבע כהנחיה רופפת בשנת 2006. מדד זה אושר שוב במהלך פסגת ויילס ב-2014.
הבחירות לנשיאות ארצות הברית 1944
מסע הבחירות בסתיו
הרפובליקנים התנגדו לניו דיל, וביקשו ממשלה קטנה יותר וכלכלה עם פחות רגולציה כשסוף המלחמה נראה לעין. אך הפופולריות של רוזוולט הייתה הנושא המרכזי בקמפיין. כדי להשתיק את השמועות על בריאותו, התעקש רוזוולט לנהל מסע בחירות גדול, כשהוא נוהג במכונית פתוחה ברחובות באוקטובר.
אהוד גולדווסר
עסקת השבויים וקבורתו בישראל
ב-29 ביוני 2008 אישרה ממשלת ישראל ברוב של 22 מול 3 עסקת חילופי שבויים. העסקה, שהושגה בעזרת מאמציו של עופר דקל.
טומוגרפיה ממוחשבת של הראש (סי-טי)
שימושים
טומוגרפיה ממוחשבת (CT) היא השיטה האבחנתית המועדפת לטראומת ראש הודות לתכונות הדיוק, אמינות, בטיחות וזמינות. שינויים במחזור הדם, פגיעה ברגולציה אוטומטית, בצקת מוחית ופציעה אקסונאלית מהווים סימפטומים בעקבות פגיעת ראש ומתבטאים כשינויים קליניים, ביוכימיים ורדיולוגיים. ניהול טיפולי תקין של פגיעה מוחית מבוסס על אבחנה נכונה והערכה של התקדמות המחלה לאורך הזמן. בדיקת סי-טי מגלה וממקמת באופן מדויק דימומים תוך-גולגולתיים, חבלות מוחיות, בצקות וגופים זרים ועל כן מהווה שיטה אבחנתית איכותית. במקרים רבים של פגיעות ראש קלות סי-טי אינו נחוץ. התבוננות קלינית, בדיקות גופניות וגורמי תורשה יכולים יחד להצביע על אבחנה קלינית ולכן מהיבטי יעילות ובטיחות מומלץ להימנע מבדיקה זו שלא לצורך. כאשר יש תסמינים מחמירים, תסמינים נוירולוגים מוקדיים, פתולוגיה מבנית (שבר בגולגולת), צורך באיתור גופים זרים (בעיקר חפצים מתכתיים), הערכת ארובת העין וכלי הדם בגולגולת הדמיית סי-טי מוכרת כיעילה. זעזוע מוח אינו אינדיקציה שגרתית לביצוע הדמיית CT או MRI שכן במרבית המקרים לאנשים הסובלים מזעזוע מוח אין ממצאים שהדמיה כזו יכולה לנטר ולזהות. רק במקרים בהם ישנו חשש לשבר בגולגולת, תסמינים נוירולוגים מוקדיים, הדמיית סי-טי יכולה להוות כלי שימושי. בדיקת MRI תהיה שימושית במקרים בהם יש חשש לפתולוגיה מבנית או החרפת תסמינים. כאשר מטופלים סובלים מאובדן שמיעה פתאומי הם לעיתים מופנים לבדיקת סי-טי. אולם כאשר אין ממצאים נוירולוגים תומכים, מקרי טראומה קודמים או היסטוריה של מחלות אוזניים, סריקות סי-טי אינן יעילות. סי-טי יכול גם לשמש ככלי עזר בניתוחים כירורגיים קרי גידולים תוך-גולגולתיים, מומים עורקיים וכדומה. בתחום העיניים סריקות סי-טי יכולות לשמש ככלי אבחוני לפתולוגיות שונות קרי איתור גופים זרים (בעיקר חפצים מתכתיים), שברים, צלוליטיס, סינוסיטיס, דימום תוך-גולגולתי, פרופטוזיס, התקדמות מחלת גרייבס, והערכה כללית של ארובת העין וכלי הדם בגולגולת.
הטבח בספינת העבדים זונג
רב החובל של הספינה הורה להשליך לים 132 עבדים שחורים שסבלו מתת-תזונה וממחלות, שנחשבו בעיניו כ"מטען לא-כשיר". בעלי הספינה תבעו את חברת הביטוח, עם הגעת הספינה לאנגליה, בבקשה לפיצוי כספי על אובדן ה"סחורה". הריגתם של עבדים, הן כיחידים והן בצורה המונית, לא נחשבה כרצח, ועל פי החוק האנגלי המעשה היה חוקי לגמרי. לכן, יכול היה רב החובל של הספינה לדווח על מעשיו בפני בית המשפט ללא סכנה של תביעה נגדו. למרות שהפרשה לא כונתה באותם ימים "טבח", היא זכתה לגינוי, היוותה ציון דרך במאבק נגד סחר העבדים, ותרמה, בין גורמים נוספים, לביטול העבדות באנגליה בשנת 1807.
ליאור ליפשיץ
ליאור ליפשיץ (נולד ב-22 בדצמבר 1984 בעומר) הוא כדורסלן עבר ישראלי ששיחק בעמדת הרכז בליגת העל, בליגה הלאומית ובליגה האוקראינית ומשמש כיום כמאמן מנטלי במחלקות הנוער של מכבי ראשון לציון ושל הפועל גבעתיים. גובהו 1.78 מטר. למד בגימנסיה הריאלית בראשון לציון.
ביוגרפיה
לקראת עונת 17–2016 חתם ליפשיץ בקבוצת הפועל רמת גן עונה לאחר מכן חתם לעונה נוספת והתמנה לקפטן הקבוצה.
מרי לו (מחזמר)
מערכה 1
ב-1977, סמי ופרדי מציגים את יכולת הגיטרה שלהם ("הרקדן האוטומטי") בפני ריקרדו, אמרגן שקלרה הביאה כדי לייצג אותם. ריקרדו מגיע למסקנה שיש לסגור את הקולנוע ולהקים במקומו מועדון גו-גו, שם הם יערכו הופעות ("מעלה מעלה"). במהלך המבחנים לרקדניות, סמי פוגש את סיגי ומקבל אותה לתפקיד. אלה וגבריאל נפגשים שוב, וגבריאל מזמין את אלה למסיבת הפתיחה של המועדון ("גבריאל"). מעט לפני הפתיחה, אחת מהרקדניות מחליקה על גלגיליות שמירי השאירה זרוק במועדון, ויש למצוא לה מחליפה. המסיבה מתחילה ("מי שלא רוקד עומד") וריקרדו מציג את מתי, הרקדן האוטומטי, ואת פרדי וסמי שמנגנים ("הרקדן האוטומטי"). נערות הגו-גו הן סיגי ומירי, וגבריאל ומירי מתאחדים. סיגי וסמי שוכבים ואילו פרדי מגלה רגשות למתי ("מי שלא רוקד עומד").
לוויינים ישראליים
לוויין "סלושסאט"
המיקרו לוויין נבנה כקוביה שאורך כל צלע בה הוא 90 ס"מ ומשקלו בהמראה היה 129 ק"ג. הלוויין שוגר בטיל "אריאן 5 ECA" מבסיס החלל האירופי קורו בגינאה הצרפתית יחד עם לוויינים אירופאים אחרים ב-12 בפברואר 2005.
וילה שרובר
היסטוריה
וילה שרובר נבנתה בין השנים 1954–1956 עבור התעשיין מיילס שרובר ורעייתו גיטה שרובר. הווילה תוכננה על ידי האדריכלים מוונצואלה קרלוס גיננד, מוזס בנאשראף ואמיליו וסטוטי בסגנון דרום אמריקאי. המבנה הוא בן שלוש קומות, כאשר לכיוון רחוב פינסקר ישנה קומה אחת, ושתי קומות נוספות פונות לעבר רחוב דובנוב, מתחת למפלס רחוב פינסקר. למבנה גג דמוי פירמידה הפוכה, המעוטר בפסיפסים צבעוניים. הבית עוטר גם בפסיפס פרי יצירתו של האמן צבי גלי. את עיצוב הפנים של הווילה ביצעו האדריכלים דורה גד ויחזקאל גד. ברוב הזמן נעדרו האדריכלים מוונצואלה מן האתר, ועל כן דורה גד מונתה גם כאחראית על הבנייה, תיאום העבודה והפיקוח עליה. שטחה של הווילה הוא כ-1,800 מ"ר והיא מוקפת גן ששטחו כשישה דונמים. בגן הווילה נבנתה בריכת שחייה.
לוויינים ישראליים
לווייני ריגול
בתכנון נמצאים גם לווייני ריגול משופרים מסדרת אופק שלמעשה הם גרסה צבאית ללוויין הצילום אופטסאט 3000 ויהיו כבדים יותר (כ-400 ק"ג כל אחד) ובעלי כושר הפרדה בצילום גבוה יותר (הבחנה לפרטים בעצמים בגודל 50 ס"מ מגובה שיוטו בחלל כ-600 ק"מ מהקרקע) מלווייני אופק הקודמים (שמבחינים בפרטים בעצמים בגודל 70 ס"מ ומעלה) בשל השימוש במצלמה חדישה בשם "יופיטר". אחד מהם שוגר תחת השם "אופק 11" בספטמבר 2016, והשני היה אופק 16 ששוגר ביולי 2020 (לאחר שביולי 2019 נחשף כי בנייתו התעכבה) ומתבסס גם הוא על מבנה אופטסאט 3000. נכון לעכשיו נשקלת סיום הזמנות לוויינים נוספים בסדרת אופק לטובת העדפת הזמנת לוויינים קטנים וזולים יותר לפיתוח ושיגור.
תע"ש מתחרה על אספקת רכיבים ללוויין התצפית VNREDSat-2 שמתכננת וייטנאם המיועד לשימושים צבאיים ואזרחיים עם רזולוציית הבחנה בפרטים שגודלם עד 50 ס"מ.
לוויינים זעירים
כמו כן תלמידי המכללה להנדסה אורט בראודה, יחד עם תלמידי תיכון מסכנין, כרמיאל, עכו ונהריה ובחסות סוכנות החלל הישראלית החלו לשתף פעולה בתחילת 2017 בתוכנית לימודים שבסופה תכנון ובניית הנאנו לוויין "גליל 1", פרויקט שנועד להימשך כשנתיים. עד כה במסגרת הפרויקט יצרו בלונים מרחפים עם חיישנים לגילוי שריפות שהועלו לאוויר במרץ 2018 אך טרם ידוע מועד השלמת מיזם הנאנו לוויין עצמו ושיגורו לחלל.
פרויקטים נוספים
חברת ספייס פארמה שבנתה את הלוויינים DIDO-2 וDIDO-3, שיגרה גם מעבדות מחקר אל תחנת החלל הבינלאומית בחלליות האספקה שלה סיגנוס, כשלאחר תום הניסויים הושבו לכדור הארץ. המעבדה הראשונה שכונתה "נקסוס-1", שוגרה ב-12 בנובמבר 2017 והונחתה חזרה בכדור הארץ ב-13 במרץ 2018. מעבדה זעירה נוספת בשם "נקסוס-2" שוגרה לתחנת החלל הבינלאומית ב-17 בנובמבר 2018. בתכנון שיגור מעבדת "נקסוס-3" לתחנת החלל הבינלאומית בסוף 2020, וכן החברה יזמה שיגור 2 מעבדות אוטונומיות בעלות מיקרו כבידה במהלך 2023 לתחנת החלל. בתחנת החלל הבינלאומית קיימו במשך השנים ניסויים נוספים בתחומים שונים שנשלחו אליה מישראל. ניסויים נוספים נשלחו בעבר במעבורות החלל האמריקאיות החל מ-1992, כחלק משיתופי פעולה עם נאס"א.
פרויקטי לוויינים שבוטלו
פרויקט אביר היה הניסיון הראשון של חברת רפאל בתחילת שנות ה-80 לפתח לוויין צילום במשקל כ-240 ק"ג אך הפרויקט בוטל בשל בחירת משרד הביטחון בלוויין אופק בפיתוח היריבה תע"א שנבנה במפעל מבת, ובוצעה העברת הידע הטכנולוגי ממיזם אביר לשימוש המפתחים של לוויין אופק.
אפי ארזי
ביוגרפיה
נולד וגדל בירושלים, בן לג'יזל ושלמה ארזי. למד בבית הספר התיכון גימנסיה רחביה, ולאחר מכן עבר לבית הספר הטכני של חיל האוויר. ב-1954, בהיותו בן 16.5, התגייס לצה"ל ושימש טכנאי מכ"ם בחיל האוויר. ב-1957 זכה בפרס על המצאה ותושייה טכנית בשל היותו ממונה על קליטת מכ"ם שלל לאחר מבצע קדש.
יזם הייטק
בשנת 1995 נעשה ארזי נשיא ומנכ"ל חברת הסטארט אפ אימדיה קורפוריישן. החברה מפתחת טכנולוגיה לדחיסת שידורי טלוויזיה דיגיטלית, המקנה יתרון איכותי בשידור והגדלת מספר הערוצים ומהווה בכך פריצת דרך טכנולוגית. ב-1996 חתמה אימדיה על הסכם עם חברת הטלוויזיה בכבלים TCI, הגדולה בעולם דאז, בהיקף של 80 מיליון דולר למשך שמונה שנים (TCI חדלה להתקיים ב-1999). ביולי 1999 רכשה טריון את אימדיה ב-100 מיליון דולר וארזי, שהחזיק ב-30% ממניות החברה, מכר את חלקו. באמצע העשור הראשון של המאה ה-21 שימש ארזי גם יו"ר מרקדו, חברה שהוקמה ב-1995 והעסיקה בשיאה כ-120 עובדים והציגה מכירות בהיקף של כ-20 מיליון דולר בשנות השיא. החברה פיתחה מנוע חיפוש לאתרי מסחר אלקטרוני, וארזי היה הראשון להשקיע בה.
אפי ארזי נפטר מאלצהיימר ב-14 באפריל 2013, יום הולדתו ה-76, ונטמן בבית העלמין האזרחי בקיבוץ חורשים. השאיר אחריו בן ובת מנישואיו הראשונים לתרזה ארזי.
ג'ייסון מוראן
ג'ייסון מוראן (באנגלית: Jason Moran; נולד ב-21 בינואר 1975) הוא פסנתרן ג'אז אמריקאי.
יצחק ריוח
קורות חיים
ריוח היה נשוי לחנה, ולהם שמונה ילדים. הידועים שבהם הם זאב רווח והרב האמן אורי רווח. מנישואיו של האחרון היה מחותן של פרופסור שניאור ליפסון.
מועדון כדוריד באר שבע
היסטוריה
ב-2016 זכתה קבוצת נערים ט' של המועדון באליפות המדינה לשכבת הגיל, וחלק משחקנים אלו היוו את השלד של הבוגרים, ושנה לאחר מכן עלתה הקבוצה לליגה הלאומית. אז עברה הקבוצה לשחק באולם האוניברסיטה באוניברסיטת בן-גוריון, ולאחר מכן עברה לשחק באולם הקונכייה המשמש גם את קבוצת הכדורסל של העיר ומכיל 3,000 מקומות.
הקבוצה מפעילה בית ספר לכדוריד בבאר שבע ובנוסף קבוצות נערים ונוער.
אוורו לנקסטר
הלנקסטר היה מפציץ כבד ארבע-מנועי, בעל כושר נשיאת פצצות גבוה מאוד וטווח טיסה ארוך שכיסה את כל גרמניה. הוא הפציץ בעיקר בלילות, והיה מצויד, בנוסף לפצצות, גם בשמונה מקלעים בשלושה צריחים (קדמי, אחורי, גב). תא הפצצות הארוך אפשר למפציץ לשאת חימוש כבד ביותר. במטוס היו 7 אנשי צוות.
מונטז פורד
החיים שלפני
קרופורד גדל בידיה של אם חד הורית, בשיקגו, ולאחר מכן בצפון קרוליינה. קרופורד נודע כאתלט יוצא מן הכלל וכתוצאה מכך שירת ארבע שנים בחיל הנחתים של ארצות הברית ועבד כקבלן של הצי האמריקני לפני שהצטרף ל-WWE.
הרוסטר הראשי (2019–היום)
כתוצאה מהדראפט לשנת 2020 בחודש אוקטובר, הסטריט פרופיטס הועברו לסמאקדאון, בעוד שהניו דיי (קופי קינגסטון ואקסבייר וודס) הועברו ל-Raw. כדי לשמור על חגורות אליפות תואמות למותג, אלופי הזוגות החליפו ביניהם את חגורות האליפות. ביצוע החלפת חגורות האליפות הפך את הסטריט פרופיטס לצמד השני בארגון שמשיג את תואר הטריפל קראון במחלקת הזוגות. באירוע סדרת ההישרדות, שנערך ב-22 בנובמבר, הסטריט פרופיטס ניצחו את אלופי הזוגות של Raw, הניו דיי (קופי קינגסטון ואקסבייר וודס) בקרב אלופים נגד אלופים. בפרק העוקב של התוכנית "סמאקדאון" חמישה ימים לאחר מכן, הסטריט פרופיטס נוצחו על ידי דולף זיגלר ורוברט רוד בקרב שאינו היה על חגורות אליפות הזוגות. ב-11 בדצמבר, פורד הפסיד בקרב יחידים לדולף זיגלר. שבוע לאחר מכן, פורד ודוקינס רשמו הגנה מוצלחת על אליפות הזוגות נגד זיגלר ורוד. ב-8 בינואר 2021, השניים הפסידו את חגורות האליפות לזיגלר ורוד, הפסד שקטע תקופת כהונה באורך של 88 ימים מצידם של הסטריט פרופיטס. ב-12 בפברואר, השניים גברו על צ'אד גייבל ואוטיס. שבועיים לאחר מכן, השניים ניצחו את ברון קורבין וסמי זיין. ב-16 באפריל, פורד ודוקינס לא צלחו בהשבת חגורות אליפות הזוגות לאחר שהפסידו לאלופי הזוגות, זיגלר ורוד. ב-28 במאי, הסטריט פרופיטס הפסידו לאוסוס (ג'יי אוסו וג'ימי אוסו). ב-6 באוגוסט, הסטריט פרופיטס ניצחו את דולף זיגלר ורוברט רוד. שבוע לאחר מכן, הם השיגו ניצחון נוסף בקרב זוגות, הפעם על אקדמיית אלפא (צ'אד גייבל ואוטיס). ב-20 באוגוסט, פורד הפסיד בקרב יחידים לאוטיס. ב-24 בספטמבר בפרק של התוכנית סמאקדאון, פורד נחל הפסד לרומן ריינס בקרב שאינו היה על חגורת האליפות האוניברסלית של האחרון. באירוע חוקי אקסטרים, שנערך ב-26 בספטמבר, הסטריט פרופיטס נחלו הפסד בקרב התמודדות על אליפות הזוגות של סמאקדאון מול אלופי הזוגות, האוסוס. ב-15 באוקטובר בפרק של התוכנית סמאקדאון, הסטריט פרופיטס כשלו בניסיונם לזכות באליפות הזוגות של סמאקדאון לאחר שהפסידו לאלופי הזוגות, האוסוס במסגרת קרב רחוב. באירוע Day 1, שנערך ב-1 בינואר 2022, הסטריט פרופיטס כשלו בניסיונם לזכות באליפות הזוגות של Raw לאחר שהפסידו ל-RK-Bro (רנדי אורטון ורידל). ב-7 בפברואר, הסטריט פרופיטס נחלו הפסד לאקדמיית אלפא בקרב שאינו היה על חגורות האליפות של האחרונים. שבוע לאחר מכן, הם ניצחו את הדירטי דוגס (זיגלר ורוד). ב-21 בפברואר, הם נחלו הפסד נוסף לאלופי הזוגות. ב-9 במאי, פורד ודוקינס כשלו בניסיונם לזכות באליפות הזוגות של Raw לאחר שנחלו הפסד ל-RK-Bro. באירוע כסף בבנק, שנערך ב-2 ביולי, הסטריט פרופיטס הפסידו לאוסוס וכשלו בניסיונם לזכות באליפות הזוגות הבלתי מעורערת של ה-WWE. במופע המקדים לאירוע Clash at the Castle, שנערך ב-3 בספטמבר, הסטריט פרופיטס ומאדקאפ מוס ניצחו את אוסטין ת'יאורי ואקדמיית אלפא.
יעקב בן סוסא
במאבק המתונים והקנאים
בשעה שהכהן הגדול לשעבר חנן בן חנן, ממנהיגי ממשלת המרד והמתונים בירושלים, צבר כוח ותקף את הקנאים שהתבצרו בבית המקדש, ומצב הקנאים היה בכי רע, יעץ אחד ממנהיגי המרד, יוחנן מגוש חלב, לשגר שליחים לאדומים ולבקשם שיבואו לעזרתם מול המתונים.
פרווה (כשרות)
כללים הלכתיים
מאכלי פרווה כוללים כל מזון שאין מקורו מן החי, וכן דגים, ביצים ודבש דבורים. אף חלב אישה (חלב אם) נחשב כפרווה, עם זאת נאסר לבשל או לאכול אותו יחד עם בשר משום מראית עין. בדומה לכך, חלב שקדים, על אף היותו פרווה, לדעת הרמ"א יש להניח בתוכו חתיכות שקדים כאשר הוא נאכל עם בשר בהמה (שבו איסור בשר בחלב הוא מן התורה), משום מראית העין. בניגוד למאכלי חלב, אם נפל חלב אם לתוך התבשיל הוא בטל גם בפחות משישים, ואין חובת המתנה בין אכילת בשר ושתייתו.
השבויה מקווקז
עלילה
הסטודנט שוריק (אלכסנדר דמיאננקו) הגיע לקווקז במטרה ללמוד את הפולקלור המקומי. במהלך הסיורים הוא פגש סטודנטית צעירה (נטליה וארליי) ממוסקבה שמבקרת את קרובי המשפחה שמתגוררים באחד הכפרים באזור. מנהל מפעל מקומי (ולדימיר אטוש) מעוניין להתחתן איתה ומנסה לסגור עסקה עם דוד שלה שעובד כנהגו. הם מסכמים ביניהם את הנושא תמורת תשלום וללא שום הודעה לכלה המיועדת. הם מחליטים להגיד לשוריק שהוא צריך להשתתף בחטיפת כלה כחלק של הנוהג המקומי ולא מספרים לשוריק שהנחטפת למעשה לא יודעת שהיא צפויה להתחתן בקרוב. כך הם מקווים לנצל את ההכרות בין הצעירים ולהקל על הנושא.
שייזר
היסטוריה
מאבקי הכוח בסוריה לא פסחו על שייזר, ובשנת 1125 נכללה העיר באזור השליטה של עמאד א-דין זֶנגִי הסלג'וקי, כובש אדסה. ב-26 באפריל 1138 הטילו צבאות האימפריה הביזנטית, בלווית צבא נסיכות אנטיוכיה ורוזנות אדסה בפיקודו של יוחנן השני קומננוס, קיסר האימפריה הביזנטית, מצור על העיר; אך חוסר שיתוף פעולה של הצלבנים חתר תחת פעילות המצור שהופסק ב-21 במאי.
קירסטן סינמה
ביוגרפיה
סינמה פעילה בתחומי זכויות למהגרים והיא מתומכי חקיקת ה-DREAM Act למען מתן אזרחות למהגרים קטינים.
בשל התנגדותה לתוספת תקציב בסך 3.5 טריליון דולר שביקש הנשיא ג'ו ביידן להעביר כחלק מאג'נדת הפנים הכלכלית שלו הכוללת העלאת מיסים רבים על העשירים ועל חברות גדולות, נמתחה על סינמה ביקורת מן הצד הפרוגרסיבי במפלגה, והיא הייתה נתונה ללחצים, הפגנות ומתקפות אישיות רבות ברשתות החברתיות וגם לעיתים במציאות. מבקרים רבים החלו לטעון שהיא מהווה "מכשול להתקדמות", חסרת נאמנות למפלגתה ושאכפת לה בעיקר מעצמה ולא מהבוחרים שלה.
שיק הכט
שליח למען יהודי ברית המועצות
לפני פסגת רייקיאוויק בשנת 1986 נפגש עם הנשיא רונלד רייגן והפציר בו לשאול את מנהיג הסובייטי דאז מיכאיל גורבצ'וב בדרישה להקל על הגירת יהודי ברית המועצות לישראל, כולל את אלה ברשימה השחורה שהוכנה על ידי השלטון בברית המועצות. הכט דיווח לנשיא רייגן כי המאמץ שלו מוצלח וסיפר לרייגן כי אמר לו אחר כך שהוא נתן רשימת יהודים למנהיג הסובייטי בתחילת הפסגה כאשר נפגשו השניים לבד. לאחר מכן הודיע לתקשורת האמריקאית ש"יהודים ברשימה ישוחררו בשקט ללא הודעות לתקשורת". הכט הודה גם לרבי מלובביץ', הרב מנחם מנדל שניאורסון שגרם לו לבצע את המאמץ להעלאת יהודי ברית המועצות לישראל.
חייו לאחר הפוליטיקה
לאחר שסיים את שירותו כשגריר באיי בהאמה בשנת 1994 חזר הביתה ללאס וגאס כדי להתמקד בפעילות העסקית שלו. הוא אובחן כחולה בסרטן הערמונית בשנת 2005 ונפטר מהמחלה שנה לאחר מכן, ב-15 במאי 2006, בגיל 77. הוא הותיר אחריו אישה ושתי בנות, לורי ולסלי.
קדוש (דת)
נצרות
לפי הכנסייה הקתולית, קדוש עשוי להיות כל אחד בגן עדן, בין אם מוכר על פני האדמה ובין אם לאו, היוצר את "ענן העדים הרב" (האיגרת אל העברים פרק יב:1). אלה "עשויים לכלול את האמהות שלנו, הסבתות או אהובותינו האחרות" שאולי לא תמיד חיו חיים מושלמים, אבל "בתוך הפגמים והכישלונות שלהם הם המשיכו להתקדם והוכיחו את רצונם של האדון". התואר קדוש מציין אדם שעבר קאנוניזציה רשמית - כלומר הוכרז באופן רשמי וסמכותי כקדוש, על ידי הכנסייה כמחזיק במפתחות ממלכת השמים, ולכן מאמינים שהוא נמצא בגן עדן ב. ישנם אנשים רבים שהכנסייה מאמינה שהם נמצאים בגן עדן, אשר לא זכו לעבור קאנוניזציה רשמית ואשר מכונים קדושים בשל תהילת קדושתם. לפעמים המילה קדוש מציינת גם נוצרים חיים.
על פי הקטכיזם של הכנסייה הקתולית, "האבות, הנביאים ודמויות מסוימות אחרות בברית הישנה זכו ותמיד יזכו לכבוד כקדושים בכל המסורות הליטורגיות של הכנסייה".
קדוש עשוי להיות מוגדר כקדוש מגן של תכלית, מקצוע או מקום מסוימים, או להיקרא כמגן מפני מחלות או אסונות ספציפיים, לפעמים על פי מנהג פופולרי ולפעמים על ידי הצהרות רשמיות של הכנסייה. לא מאמינים שיש לקדושים כוח משלהם, אלא רק זה שניתן על ידי אלוהים. שרידי קדושים זוכים לכבוד, או להערצה, בדומה להערצה לדימויים ולאיקונות קדושים. מקורו של הנוהג במאות השנים האחרונות של הערצת שרידים של קדושים מתוך כוונה להשיג רפואה מאלוהים באמצעות תווכם של הקדושים נלקח מהכנסייה הקדומה. לדוגמה, דיאקון אמריקאי טען בשנת 2000 שהחשמן והקדוש (אז מבורך) תיווך בינו לבין אלוהים כדי לרפא אותו ממחלה גופנית. הדיאקון, ג'ק סאליבן, טען כי לאחר שפנה לניומן הוא נרפא מהיצרות עמוד השדרה תוך מספר שעות. ב-2009 הגיע פאנל של תאולוגים למסקנה שהחלמתו של סאליבן הייתה תוצאה של תפילתו לניומן. לפי הכנסייה, כדי להיחשב נס, "החלמה רפואית חייבת להיות מיידית, לא ניתן לייחסה לטיפול, והחולי יעלם לתמיד".
הכנסייה האנגליקנית
בהקשרים של, כמו אנגלו-קתוליות, קדוש הוא בדרך כלל מי שמיוחס לו (ולרוב גם הוכיח) רמה גבוהה של קדושה. בשימוש זה, קדוש הוא אפוא לא רק מאמין, אלא מי שעבר שינוי בשל סגולה. בקתוליות, קדוש הוא סימן מיוחד לפעילותו של אלוהים. לפעמים חושבים שפולחן קדושים הוא סגידה, ובמקרה זה הוא מכונה בלעג באנגלית "hagiolatry" (הלחם בסיסים של המילה לקדוש ביוונית ו"עבודת אלילים").
חלק מהאנגליקנים וכנסיות אנגליקניות, במיוחד אנגלו-קתולים, מבקשים באופן אישי תפילות של הקדושים. עם זאת, נוהג כזה נמצא רק לעיתים רחוקות בכל ליטורגיה אנגליקנית רשמית. דוגמאות חריגות שלו נמצאות בליטורגיה הקוריאנית של 1938, הליטורגיה של הדיוקסיה של גויאנה מ-1959 וספר התפילות באנגלית מלנזית.
זכריה באומל
מאמצי החיפוש
בשנת 2004 החליט הרב הראשי הצבאי ישראל וייס להכריז על שלושת הנעדרים כ"חללים שמקום קבורתם לא נודע", אולם בעקבות מאבק המשפחות נמנע המהלך.
קדוש (דת)
הכנסייה האנגליקנית
לפי הכנסייה האנגליקנית, קדוש הוא מי שמתקדש, כפי שהוא מתורגם בגרסה המוסמכת של תרגום המלך ג'יימס (1611) דברי הימים ב פרק ו' פסוק מ"א: "וְעַתָּה קוּמָה יְהוָה אֱלֹהִים לְנוּחֶךָ אַתָּה וַאֲרוֹן עֻזֶּךָ כֹּהֲנֶיךָ יְהוָה אֱלֹהִים יִלְבְּשׁוּ תְשׁוּעָה וַחֲסִידֶיךָ יִשְׂמְחוּ בַטּוֹב" (חֲסִידֶיךָ תורגם לאנגלית כ"thy saints").
גולה אפריקנית
ה הקובנית, הוודו בהאיטי, ה בטרינידד, האומבנדה והקנדומבלה בברזיל, ודתות סינקרטיסטיות דומות אחרות אימצו את הקדושים הקתולים, או לפחות את דימויי הקדושים, והפעילו עליהם את הרוחות/אלוהויות משלהם. סוגדים להם בכנסיות (שם הם מופיעים כקדושים) ובפסטיבלים דתיים, שם הם מופיעים בתור האלוהויות. השם סנטריה היה במקור כינוי מזלזל לאלו שפולחן הקדושים שלהם חרג מהנורמות הקתוליות.
בודהיזם
בודהיסטים, הן במסורת הטהרוואדה והן במסורת המהאיאנה, מעריכים במיוחד, כמו גם בודהיסטוות שעברו התפתחות רוחנית נעלה..
סיקיזם
מעודדים את הסיקים ללכת בעקבות הקהילה של הסאנט (Sadh Sangat) או "חברת הקודש". הסאנטים מעניקים לקהילה את הידע על האל האלוהי, וכיצד לעשות צעדים גדולים יותר לקראת השגת הארה רוחנית באמצעות נאאם. יש להבדיל בין סאנט ל"גורו" (כגון גורו נאנק) אשר ריכזו את הדרך להארת אלוהים בסרי גורו גרנת סאהיב. עם זאת, הסיקיזם קובע שכל יצור שהפך לאחד עם אלוהים נחשב כשם נרדף לאלוהים. ככאלה, סאנט, גורו ואלוהים הממומשים במלואם נחשבים לאחד.
÷ (אלבום של אד שירן)
רקע ושחרור
ב-1 בינואר 2017 העלה שירן לרשתות החברתיות סרטון ובו הוא נראה מחזיק דף שעליו כתוב "New Music Coming Friday" (מוזיקה חדשה מגיעה בשישי הקרוב). וב-12 בינואר 2017, שירן חשף את רשימת הרצועות תאריך יציאת האלבום ודרכים להזמנה מראש שלו.
אלן מור
Lost Girls
עם האומנית מלינדה גבי הוא החל לכתוב את "נערות אבודות" (Lost Girls), סיפור ארוטי המגלה אפשרויות לכוונות מיניות ב"הרפתקאות אליס בארץ הפלאות", בין פיטר וונדי ב"פיטר פן" וב"קוסם מארץ עוץ". הספר הופיע באוגוסט 2006 בארצות הברית אך בשל סכסוך עם Great Ormond Street Hospital שהחזיקו את זכויות היוצרים לדמויות מפיטר פן, בשוק האירופי המשותף, עד 2008, נמנע פרסום היצירה בבריטניה במשך שנתיים.
"ונדטה"
הקש ששבר את גב הגמל מבחינתו של מור היה כשהמפיק ג'ואל סילבר מסר במסיבת עיתונאים לקראת שחרור הסרט "ונדטה" (שמבוסס על "V for Vendetta") של אולפני האחים וורנר כי המפיקים של הסרט, האחיות וצ'אוסקי (Wachowski), דיברו עם מור ושהוא מאוד נרגש לקראת מה שיש למפיקים להגיד בסרט.
נאוטילוסאים
אבולוציה
הנאוטילוסאים העתיקים ביותר נתגלו הם משלהי הקמבריון בתצורת פנגשאן של צפון מזרח סין, מקום שבו שגשגו מינים רבים (באותה תקופה היה אזור זה תחת ים רדוד וחמים עשיר בבעלי חיים ימיים). עם זאת, על אף שהוצעה חלוקה של 131 המינים שנתגלו לארבע סדרות שונות, קיים חוסר ודאות שכול המינים והסדרות ברי תוקף, וקרוב לוודאי שחלוקת המאובנים לטקסונים סובלת מפיצול יתר רציני.
ההכחדות ההמוניות בסוף הפרם הזיקו פחות לנאוטילוסאים מאשר לבעלי חיים אחרים, וכמה קבוצות שרדו את תחילת המזוזואיקון, כולל Pseudorthocerida, Bactritida, נאוטילוסיים וייתכן שגם Orthocerida. ההשערה המקובלת הייתה שצורות החיים האחרונות בעלי הקונכייה הישרה נעלמו בסוף הטריאס, אבל ייתכן שנתגלה נאוטילוס בעל קונכייה ישרה בסלעים מהקרטיקון. למעט יוצא דופן זה, רק המינים המשתייכים לתת-סדרה אחת של נאוטילוסאים, ה-Nautilina, המשיכו להתקיים במשך כל המזוזואיקון כשהם חיים במקביל לקרוביהם האמוניטים המתקדמים יותר. מרבית בעלי חיים אלו היו שונים רק במעט מהנאוטילוס המודרני. הייתה להם תקופת שגשוג מחודשת קצרה בתחילת השלישון (ייתכן שתוך כדי מילוי הגומחות האקולוגיות שפינו האמוניטים שנכחדו לגמרי בהכחדת קרטיקון-שלישון), ותפוצתם הייתה עולמית עד לאמצע הקנוזואיקון. עם התקררות האקלים במהלך המיוקן והפליוקן, התכווצה תפוצתם בעולם ושוב הצטמצם המגוון של בעלי חיים חסונים ומאריכי חיים אלו. כיום נותרו רק שישה מינים, כולם שייכים לשני סוגים: נאוטילוס ("Nautilus") ואלונאוטילוס ("Allonautilus").
סיווג
ד"ר תיאו אנגסר (Theo Engeser) הציע ב-1998 לחלק את הנאוטילוסאים ולמעשה את כל מחלקת הסילוניות לשתי קבוצות עיקריות:
ניאסלנד
היסטוריה
המושבה הוקמה בשנת 1907 על ידי שינוי שמה של מרכז אפריקה הבריטית שהוקמה בשנת 1893. ההיסטוריה של ניאסלנד התאפיינה באובדן אדיר של אדמות קהילתיות אפריקאיות בראשית התקופה הקולוניאלית. עם פרוץ מלחמת העולם הראשונה בשנת 1914, הייתה פלישה לשטח של כוחות גרמניים, אולם הם נהדפו על ידי הכוחות שנותרו בשטח. בינואר 1915 ביצע הכומר ג'ון צ'ילמבווה ניסיון למרד במחאה על אפליה של אפריקאים, אולם הרשויות הקולוניאליות דיכאו עד מהרה את המרד. במהלך שנות ה-20 וה-30, שיפורים רבים בתשתיות נראו בשטח, בעיקר רכבות וכבישים.
אוכלוסייה
לאורך התקופה הקולוניאלית ועד היום, צפיפות האוכלוסייה הכפרית של ניאסלנד/מלאווי הייתה מהגבוהות באפריקה שמדרום לסהרה. למרות שהאוכלוסייה גדלה די מהר, ואפילו הכפילה בין 1901 ל-1931, תמותת תינוקות גבוהה ומקרי מוות ממחלות טרופיות הגבילו את הגידול הטבעי ללא יותר מ-1 עד 2 אחוז בשנה. נראה כי שאר העלייה נבעה מהגירה ממוזמביק. מ-1931 עד 1945, הגידול הטבעי הוכפל, כנראה באמצעות שיפור השירותים הרפואיים, ותמותת התינוקות ירדה בהדרגה. למרות שההגירה נמשכה לאורך כל התקופה הקולוניאלית, היא הייתה גורם פחות משמעותי.
מקורות הלאומנות
ממשלות בריטניה שלאחר המלחמה שוכנעו שהתאחדות הדוקה יותר במרכז אפריקה תצמצם עלויות, והן הסכימו לפתרון פדרלי. ההתנגדויות העיקריות של אפריקה לפדרציה סוכמו בתזכיר משותף שהכינו היסטינגס בנדה עבור ניאסלנד והארי נקומבולה עבור צפון רודזיה ב-1951. אלה היו ששליטה פוליטית של המיעוט הלבן בדרום רודזיה תמנע השתתפות פוליטית אפריקאית גדולה יותר. ושליטה זו על ידי פוליטיקאים מדרום רודזיה יובילו לאפליה והפרדה גזעית עוצמתית יותר.
תנועות בעצמאות
מתוכם, 20 נהרגו במפרץ נחטה, שם הוחזקו העצורים באזור הצפון לפני ההעברה דרומה. מנהיג קונגרס מקומי עודד קהל רב להתאסף, ככל הנראה כדי להבטיח את שחרור העצורים. כוחות שהיו אמורים להגיע לעיירה מוקדם ב-3 במרץ התעכבו וכשהגיעו, הורה להם נציב המחוז, שחש שהמצב יצא מכלל שליטה, לפתוח באש. 12 מקרי מוות נוספים התרחשו עד 19 במרץ. יתרת 51 מקרי המוות שתועדו רשמית היו בפעולות צבאיות באזור הצפון. ה-NAC, שנאסר ב-1958, הוקם מחדש כמפלגת הקונגרס של מלאווי ב-1959.
בתחילה ניסתה ממשלת בריטניה להרגיע את המצב על ידי מינויים של חברים אפריקאים נוספים (שלא היו תומכי מפלגת הקונגרס של מלאווי) למועצה המחוקקת. עד מהרה היא החליטה שלא ניתן לקיים את הפדרציה של רודזיה וניאסלנד. הוא פורק רשמית ב-31 בדצמבר 1963 אך הפסיק להיות רלוונטי לניאסלנד מתישהו לפני כן. היא גם החליטה שיש לתת לניאסלנד ולצפון רודזיה ממשלה אחראית תחת שלטון הרוב. בנדה שוחרר באפריל 1960 והוזמן ללונדון כדי לדון בהצעות לממשלה אחראית.
רשימת המושלים
שנטון וויטלג תומאס: 7 בנובמבר 1929 - 22 בנובמבר 1932
פוקואי (מחוז)
היסטוריה
בעבר שכנו באזור בו שוכן מחוז פוקואי הנחלות ואקסה ואצ'יזן, ולאחר ביטול שיטת ההאן ב-1871 קיבל המחוז את שמו הנוכחי.
מקדש ולהאלה
דמויות עיקריות המונצחות בפסלים
בנוסף לאלה, מוצגים פסליהם של כל שליטי גרמניה מאז הקמת האימפריה הרומית הקדושה ועד לסוף המאה ה-19, מצביאים צבאיים גרמנים ובני אצולה ושושלות מלוכה במדינות אחרות.
כיום
כיום ממשיכה ממשלת בוואריה במסורת הנצחה של גיבוריה בתנאי שחלפו לפחות 20 שנה מיום מותם. עד היום נוספו לפסלים המקורים 31 דמויות נוספות, בהן 12 נשים. בין המונצחים גם דמויות של מתנגדי השלטון הנאצי.
יהודה כץ
מאמצי החיפוש
ב-18 בדצמבר 2010 דיווח העיתון "ג'ואיש כרוניקל" כי ברשות ממשלת בריטניה דיווח משגריר בריטניה בסוריה, איוור לוקאס, שכלל עדות על שביית החיילים בידי הכוחות הסוריים.
מאז ועד היום נישאת תפילה יומית למענו על ידי דורות של תלמידים בישיבת "כרם ביבנה". ארוניתו של יהודה כץ בישיבה עדיין נושאת את שמו ואיש לא נגע בה מאז היעדרותו.
גליל ים
לאחר הקמת המדינה
בשנים שלאחר הקמת המדינה הוקם בקיבוץ אולפן עברית בו למדו אלפי עולים חדשים, בית ספר ו"חברת נוער", מסגרת בה נקלטו בקיבוץ כל 4 שנים קבוצה של בני נוער בכתה ט'.
דיוק אלינגטון
אדוארד קנדי "דיוק" ("הדוכס") אלינגטון (באנגלית: Edward Kennedy "Duke" Ellington; 29 באפריל 1899 בוושינגטון הבירה – 24 במאי 1974 בניו יורק) היה מלחין, פסנתרן ומוביל תזמורת אמריקאי בתחום הג'אז.
שנות הארבעים
בתקופה זו כתב אלינגטון יצירות רבות בנות שלוש דקות, בהתאם לאורכו של צד תקליט באותה תקופה. אלינגטון נחשב רב אמן בכתיבת יצירות בנות שלוש דקות, ורבות מהן נהפכו לקלאסיקות ג'אז, בהן: Cottontail", "Mainstem", "Harlem Airshaft", "Streets of New York.
אלינגטון שאף להרחיב את יצירת הג'אז מעבר לפורמט בן שלוש הדקות. עוד בשנת 1931 כתב והקליט את היצירה "רפסודיה קראולית" (Creole Rhapsody), אך רק בשנות הארבעים נעשו יצירות ארוכות אופייניות לרפרטואר התזמורת. בשינוי זה עזר לו בילי סטרייהורן, שזכה להכשרה מעמיקה יותר במוזיקה קלאסית. הראשונה מביניהן "Black, Brown and Beige" (שחור, חום ובז') נכתבה ב-1943 והוקדשה לסיפורם של האפרו-אמריקאים ולמקומן של העבדות והכנסייה בהיסטוריה שלהם. יצירותיו הארוכות יותר של אלינגטון לא זכו לקבלת פנים נלהבת.
עדנה מחודשת
הופעת התזמורת בפסטיבל הג'אז של ניופורט ב-1956 זיכתה את אלינגטון והתזמורת בפופולריות מחודשת. היצירה "קרשנדו ודימינואנדו בכחול", שכללה סולו בן שש דקות של הסקסופוניסט פול גונסלבס (Paul Gonsalves), זכתה לתגובות נלהבות. באותה תקופה חזר לנגן בתזמורת ג'וני הודג'ס ואלינגטון חזר לשתף פעולה עם בילי סטרייהורן. ב-1957 כתב את "Such Sweet Thunder", יצירה תוכניתית במחווה לשייקספיר ובהשתתפות דמויות ממחזותיו, כרומיאו ויוליה. שנה לאחר מכן כתב את "סוויטת המלכה" (The Queen's Suite), המוקדשת למלכה אליזבת השנייה.
פורמולה 1
תקציבן השנתי של הקבוצות מוגבל ל-145 מיליון דולר לשנה (החל משנת 2021) ומפוקח על ידי ה-FIA. לקראת שנת 2023 התקציב צפוי להצטמצם ל-135 מיליון דולר.
נהגים וקבוצות
נהיגה במכונית פורמולה 1 היא משימה מורכבת. הנהגים צריכים לקבל החלטות רבות ולתפעל את הרכב ומערכות רבות בזמן קצר ובמהירות נסיעה גבוהה. הנהיגה, שבמהלכה נמצאים הנהגים במצב הקרוב לשכיבה, היא גם מעמסה פיזית קשה: על הנהג מופעל עומס של 20–25 ק"ג, בעיקר על שרירי הצוואר, בעת ביצוע פנייה. במהלך מרוץ מגיע הדופק הממוצע של הנהג למעל 170 פעימות בדקה והוא מאבד כ-5 ק"ג ממשקלו כתוצאה מהזעה בשל החום השורר במכונית ובתוך סרבל הנהיגה חסין האש. נהגי פורמולה 1 נבחרים בקפידה על ידי הקבוצות מבין טובי הנהגים הבולטים בכול מיני מרוצי פורמולה פחות חשובים, כיום צעירים בני שמונה עשר ועם הזמן הם זוכים לחוזים שנתים גבוהים במיוחד. בעונת 2019 הרוויחו הנהגים סכומים שבין 170 אלף דולר (אלקסנדר אלבון - טורו רוסו) לבין 57 מיליון דולר לעונה (לואיס המילטון - מרצדס).
שווייץ
החיים בשווייץ
במהלך המאה העשרים הוכרזו ארבע משפות המדינה כשפותיה הרשמיות. אחת מהן, רומאנש, משמשת שפה רשמית רק בשווייץ, וככל הנראה, רק בשווייץ קיימות קהילות הדוברות אותה. כאשר לא ניתן או לא נוח להשתמש בכל השפות לכתיבת שם המדינה, משמשת השפה הלטינית כברירת מחדל ובה נקראת המדינה: "הקונפדרציה ההלווטית" (Confœderatio Helvetica). שם זה וראשי התיבות שלו (CH) משמשים למטרות שונות, כגון סימול שם המדינה וסיומת האינטרנט שלה. בולים ומטבעות של שווייץ נושאים את השם Helvetia.
היסטוריה
מתחים פנימיים בין ליברלים ושמרנים, פרוטסטנטים וקתולים, הביאו בשנת 1847 להקמת ברית בין שישה קנטונים שמרנים וקתולים שכונתה "זונדרבונד". ברית זו הייתה מנוגדת להסכם הפדרלי, ולכן יצאו שאר הקנטונים למלחמה, והביאו לפירוק הזונדרבונד. "מלחמת הזונדרבונד" שהייתה המלחמה האחרונה שניטשה על אדמת שווייץ, הביאה ב-1848 לקבלת חוקה חדשה, שלפיה הפכה הארץ מקונפדרציה של מדינות למדינה פדרלית (מורכבת מקנטונים בעלי ממשל עצמי פנימי, אבל לא ריבוני), שבירתה היא ברן.
פוליטיקה ממשל וצבא
הרשות המחוקקת העליונה היא "אספת הברית" (פרלמנט) המורכבת משני גופים -
בדמוקרטיה של שווייץ יש מרכיבים של דמוקרטיה ישירה, ובראשם היוזמה האזרחית: כל קבוצה של אזרחים שהשיגה 100,000 חתימות יכולה להציע שינוי בחוקה ולהביאו להצבעה על ידי כלל האזרחים - לממשלה ולפרלמנט אין זכות להתערב בתהליך. בנוסף לכך, כל שינוי בחוקה, גם אם הוא מגיע מהממשלה, חייב לעבור במשאל עם (בדומה לאירלנד, אוסטרליה, וכל מדינות ארצות הברית מלבד דלאוור). אזרחי שווייץ מצביעים בממוצע על כ־10 נושאים בשנה, מחציתם יוזמות אזרחיות ומחציתם משאלי עם. ההצבעות נערכות כ־2-4 פעמים בשנה.
שווייץ ידועה במדיניות החוץ הנייטרלית שלה ובמדיניות הפנים השמרנית שלה. היא לא השתתפה במלחמות מאז נפילת נפוליאון בונפרטה, זכות ההצבעה לנשים הוענקה בה רק ב-1971 ובשנת 2002 התנהל בה דיון ציבורי בשאלת שליחת ציר מטעם שווייץ לעצרת הכללית של ארגון האומות המאוחדות. שמרנות השלטון מעודדת אנשים הרוצים שינוי בהקמה ופיתוח של עמותות. הגופים ההתנדבותיים בשווייץ מפותחים מאוד. אחד הגופים האלה הוא ארגון פרו-אינפרמיס – מארגוני הנכים החזקים בעולם.
דמוגרפיה
מכיוון שמערכת החינוך כפופה להשגחת הקנטונים ישנם הבדלים בהיצע של בתי ספר המקצועיים והגבוהים. אי האפשרות להשתלם באורח מספק גורם אף הוא כיום לכך שחבלי ארץ מסוימים התרוקנו כמעט לחלוטין ולהתרכזות האוכלוסייה בחבלים אחרים. העקירות התכופות בתוך הארץ מגבירות את התערבבות אוכלוסיית שווייץ מבחינת המוצא, הלשון והדת.